Merkezê Îrtîbatî û Çapemenîye yê HPGyî nasnameyê 3 gerîlayanê ke 2017î de şehîd bîyî eşkera kerdî.
Eşkerayîye wina ya:
''6ê temmûza 2017î de bombardumanê vera warê Bektorya ya herêma Heftanînî de  hemrayê ma Denîze, Argêş û Amed şehîd bîyî. Hemrayê ma yê ke semedê azadîya şarê xo bi hewayêkê qehremankî şer kerd û tewrê kerwanê şehîdan bîyî serrgêra şehadetê înan de ma bi hurmet û minetî înan yad kenê.
Nasnameyê embazanê ma yê şehîdan wina yê:
Nameyê Qodî: Denîze  Pîran
Name û Peyname: Garîbe Çetîn
Cayê Bîyayîşî: Colemêrg
Maye-Pî: Azîze-Mecît
Tarîx û Cayê Şehadetî: 6ê Temmuza  2017î / Heftanîn
Nameyê Qodî: Argêş Gever
Name û Peyname: Mûhammed Çakan
Cayê Bîyayîşî: Colemêrg
Maye-Pî: Nadîre-Recep
Tarîx û Cayê Şehadetî: 6ê Temmuza  2017î / Heftanîn
Nameyê Qodî: Amed Amed
Name û Peyname: Ozkan Aydin
Cayê Bîyayîşî: Amed
Maye-Pî: Sûltane-Suleyman
Tarîx û Cayê Şehadetî: 6ê Temmuza  2017î / Heftanîn
Hemraya ma Denîze keyeyêko welatperwer ê Colemêrgî de ameya dinya û hema domanîya xo ra Têgêrayîşê Azadîye yê Kurdîstanî nas kerdo. Hema domanîya xo ra xeyalê gerîlatîye kerdî û soz dayo xo ke do rojêke bibo gerîla. Neheqîya ke komel de cinîyan rê bena nêzdî ra dîya û qerar girewto ke a do çirey cuya winayêne qebul nêkero. Semedê nayî qerarê tewrbîyayîşê têgêrayîşê azadîye yê cinîyan û şarê ma PKKyî girewto û tewrê sefanê gerîlayan ke tim xeyalê ci kerdêne bîya. Demo kilm peyê xeyalê xo de şîya û bîya gerîlayêka serkewtîye ya YJA Starî.
Hemrayê ma Argêş keyeyêko welatperwer ê Gewerî de ameyo dinya û seba ke dormeyo welatperwer de bîyo pîl rewî ra partîya ma PKK nas kerda. Gama ke dewleta tirke hêrişê xo yê vera şarê ma zêdînayî tewrê sefanê gerîlayan bîyo û dewro kilm de xo resnayo û waranê Qendîl û Zagrosî de gerîlatîye kerda. 2015 de gerîlayê ke vera hêrişê DAÎŞî  şîyî Şingal û wayîrê şarê ma yê êzidîyî vejîyayî mîyanê înan de ca girewt û rolê xo yo tarîxî ard ca. Hemrayê ma Argêşî dima ra verê xo dayo Heftanînî û tîya xeylêk çalakîyan rê serkêşîye kerda.
Hemrayê ma Amed keyeyêko welatperwer ê Amedî ameyo dinya  û bi rûhê serhildanî yê vera dişmenî bîyo pîl. Hema serranê xo yê wirdîyan de tewrê xebatanê ciwanîye bîyo xeylêk çalakîyanê xurtan  ê Amedî rê serkêşîye kerda. Dima ra verê xo dayo koyanê azadan ê Kurdîstanî û bîyo gerîlayê azadîye yê şarê ma. Hemrayê ma Amedî ke xo her hetî ra aver berdo bîyo gerîlayêko profesyonel.
Ma sere de keyeyanê ercîyayeyan  ê hemrayanê xo Denîze, Argêş û Amedî rê pêro şarê welatperwerî yê Kurdîstanî rê serweşîye wazenê. Ma reyna soz danê ke ma do têkoşînê embazanê ma yê şehîdan pê serkewtişî tacîdar bikerê.''
